'n Basspinnekop. Die basspinnekop (Araneidae Caerostris sexcuspidata) is 'n spinnekop behorende tot die geslag Caerostris met twee lang uitsteeksels op sy sy. Die spinnekop lyk soms na ’n stukkie bas, sodat mens hom nie maklik op stammetjies raaksien nie. Hy maak saans 'n groot wawielweb (maar ook bedags as dit bewolk is) en verwyder die wawiel deel voor dagbreek. Bedags trek hy sy ledemate in, sodat dit soos 'n knoets op 'n takkie lyk. Bron: Die Afrikaanse Kernensiklopedie, J.P. Scannell (red.), 1965 Laat weet as u oor addisionele inligting beskik wat ons hier kan bywerk.